title: 2010 m. lapkričio 6 d. Komisijos Direktyva 2010/89/ES, kuria iš dalies keičiama Tarybos direktyva 91/414/EEB, kad būtų įtraukta veiklioji medžiaga chinmerakas, ir iš dalies keičiamas Sprendimas 2008/934/EB Tekstas svarbus EEE

text:
7.12.2010

               LT

               Europos Sąjungos oficialusis leidinys

               L 320/3

         KOMISIJOS DIREKTYVA 2010/89/ES
   2010 m. lapkričio 6 d.
   kuria iš dalies keičiama Tarybos direktyva 91/414/EEB, kad būtų įtraukta veiklioji medžiaga chinmerakas, ir iš dalies keičiamas Sprendimas 2008/934/EB
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1991 m. liepos 15 d. Tarybos direktyvą Nr. 91/414/EEB dėl augalų apsaugos produktų pateikimo į rinką (1), ypač į jos 6 straipsnio 1 dalį,
   kadangi:

               (1)

               Komisijos reglamentuose (EB) Nr. 451/2000 (2) ir (EB) Nr. 1490/2002 (3) nustatytos Direktyvos 91/414/EEB 8 straipsnio 2 dalyje nurodytos darbo programos išsamios trečiojo etapo įgyvendinimo taisyklės ir nustatytas veikliųjų medžiagų, kurias reikia įvertinti dėl to, ar reikia įtraukti į Direktyvos 91/414/EEB I priedą, sąrašas. Šiame sąraše yra chinmerakas.

               (2)

               Pagal Reglamento (EB) Nr. 1490/2002 11e straipsnį pareiškėjas per du mėnesius nuo vertinimo ataskaitos projekto gavimo atsisakė siūlymo įtraukti tą veikliąją medžiagą į Direktyvos 91/414/EEB I priedą. Todėl 2008 m. gruodžio 5 d. buvo priimtas Komisijos sprendimas 2008/934/EB dėl tam tikrų veikliųjų medžiagų neįtraukimo į Tarybos direktyvos 91/414/EEB I priedą ir augalų apsaugos produktų, kuriuose yra tų medžiagų, registracijos panaikinimo (4), kuriuo chinmerakas neįtrauktas į minėtą priedą.

               (3)

               Pirminis pranešėjas (toliau – pareiškėjas), vadovaudamasis Direktyvos 91/414/EEB 6 straipsnio 2 dalimi, pateikė naują paraišką prašydamas taikyti skubos tvarką, nustatytą 2008 m. sausio 17 d. Komisijos reglamento (EB) Nr. 33/2008, nustatančio išsamias Tarybos direktyvos 91/414/EEB nuostatų taikymo taisykles, susijusias su veikliųjų medžiagų, įtrauktų į šios direktyvos 8 straipsnio 2 dalyje nurodytą darbų programą, bet neįtrauktų į jos I priedą, vertinimo įprasta ir skubos tvarka (5), 14–19 straipsniuose.

               (4)

               Paraiška pateikta Jungtinei Karalystei, kuri Reglamentu (EB) Nr. 451/2000 paskirta ataskaitą rengiančia valstybe nare. Nustatytų skubos tvarkos terminų buvo laikytasi. Veikliosios medžiagos specifikacija ir nurodytos paskirtys yra tokios pačios, kokios nustatytos Sprendimu 2008/934/EB. Paraiška taip pat atitinka kitus Reglamento (EB) Nr. 33/2008 15 straipsnyje nustatytus turinio ir tvarkos reikalavimus.

               (5)

               Jungtinė Karalystė įvertino pareiškėjo pateiktus papildomus duomenis ir parengė papildomą ataskaitą. 2009 m. birželio 18 d. ji šią ataskaitą pateikė Europos maisto saugos tarnybai (toliau – Tarnyba) ir Komisijai. Tarnyba papildomą ataskaitą perdavė valstybėms narėms ir pareiškėjui, kad jie galėtų pateikti pastabų, ir persiuntė Komisijai gautas pastabas. Vadovaudamasi Reglamento (EB) Nr. 33/2008 20 straipsnio 1 dalimi ir Komisijos prašymu, 2010 m. vasario 26 d. Tarnyba Komisijai pateikė savo išvadas dėl chinmerako (6). Vertinimo ataskaitos projektą, papildomą ataskaitą ir Tarnybos išvadas valstybės narės ir Komisija peržiūrėjo Maisto grandinės ir gyvūnų sveikatos nuolatiniame komitete ir 2010 m. spalio 28 d. pateikė kaip Komisijos chinmerako peržiūros ataskaitą.

               (6)

               Įvairiais tyrimais nustatyta, kad augalų apsaugos produktai, kurių sudėtyje yra chinmerako, gali būti laikomi iš esmės atitinkančiais Direktyvos 91/414/EEB 5 straipsnio 1 dalies a ir b punktų reikalavimus, visų pirma dėl naudojimo paskirčių, kurios buvo išnagrinėtos ir išsamiai aprašytos Komisijos peržiūros ataskaitoje. Todėl tikslinga įtraukti chinmeraką į I priedą, siekiant užtikrinti, kad augalų apsaugos produktai, kurių sudėtyje yra šios veikliosios medžiagos, visose valstybėse narėse būtų registruojami vadovaujantis tos direktyvos nuostatomis.

               (7)

               Nepažeidžiant tos išvados, tikslinga gauti daugiau informacijos tam tikrais konkrečiais klausimais. Direktyvos 91/414/EEB 6 straipsnio 1 dalyje nustatyta, kad medžiagos įtraukimas į I priedą gali priklausyti nuo tam tikrų sąlygų. Todėl tikslinga pareikalauti iš pareiškėjo pateikti papildomos informacijos, kuria būtų patvirtinami rizikos vertinimo rezultatai, remiantis naujausiomis mokslinėmis žiniomis apie galimą augalų metabolizmo poveikį chinolino žiedo suardymui, medžiagos liekanos sėjomainos būdu auginamose kultūrose ir ilgalaikė metabolito BH 518-5 keliama rizika sliekams.

               (8)

               Prieš įtraukiant veikliąją medžiagą į I priedą, turėtų būti skiriamas tinkamas laikotarpis, per kurį valstybės narės ir suinteresuotosios šalys pasirengtų laikytis dėl veikliosios medžiagos įtraukimo atsiradusių naujų reikalavimų.

               (9)

               Nepažeidžiant Direktyvoje 91/414/EEB apibrėžtų prievolių, įtraukus veikliąją medžiagą į I priedą, valstybėms narėms turėtų būti suteiktas šešių mėnesių laikotarpis nuo tos medžiagos įtraukimo, reikalingas galiojančioms augalų apsaugos produktų, kurių sudėtyje yra chinmerako, registracijoms persvarstyti, siekiant užtikrinti, kad laikomasi Direktyvoje 91/414/EEB, ypač jos 13 straipsnyje nustatytų reikalavimų ir I priede išdėstytų atitinkamų sąlygų. Valstybės narės turėtų prireikus keisti, pakeisti naujomis arba panaikinti galiojančias registracijas pagal Direktyvos 91/414/EEB nuostatas. Nukrypstant nuo minėto termino, reikėtų nustatyti ilgesnį laikotarpį, per kurį, vadovaujantis Direktyvoje 91/414/EEB nustatytais vienodais principais, dėl kiekvienos numatytos naudojimo paskirties būtų pateikiamas ir įvertinamas III priede nurodytas visas kiekvieno augalų apsaugos produkto dokumentų rinkinys.

               (10)

               Ankstesnė patirtis, įgyta į Direktyvos 91/414/EEB I priedą įtraukiant veikliąsias medžiagas, įvertintas remiantis 1992 m. gruodžio 11 d. Komisijos reglamento (EEB) Nr. 3600/92, nustatančio išsamias darbų programos, minėtos Tarybos direktyvos 91/414/EEB dėl augalų apsaugos produktų pateikimo į rinką 8 straipsnio 2 dalyje, pirmojo etapo įgyvendinimo taisykles (7), nuostatomis, rodo, kad gali kilti sunkumų išaiškinant galiojančių registracijų turėtojų pareigas, susijusias su galimybe naudotis duomenimis. Todėl, siekiant išvengti tolesnių sunkumų, būtina aiškiau apibrėžti valstybių narių pareigas, visų pirma – pareigą patikrinti, ar registracijos turėtojas gali naudotis tos direktyvos II priedo reikalavimus atitinkančiu dokumentų rinkiniu. Tačiau, aiškiau apibrėžus esamas prievoles valstybėms narėms arba registracijos savininkams, naujų prievolių, palyginti su iki šiol priimtomis direktyvomis, kuriomis iš dalies keičiamas I priedas, neatsirastų.

               (11)

               Todėl tikslinga Direktyvą 91/414/EEB atitinkamai iš dalies pakeisti.

               (12)

               2008 m. gruodžio 5 d. Komisijos sprendimu 2008/934/EB dėl tam tikrų veikliųjų medžiagų neįtraukimo į Tarybos direktyvos 91/414/EEB I priedą ir augalų apsaugos produktų, kuriuose yra tų medžiagų, registracijos panaikinimo chinmerakas neįtrauktas į minėtą priedą, o augalų apsaugos produktų, kurių sudėtyje yra tos medžiagos, registracija panaikinama iki 2011 m. gruodžio 31 d. Būtina išbraukti eilutę apie chinmeraką to sprendimo priede.

               (13)

               Todėl tikslinga Sprendimą 2008/934/EB atitinkamai iš dalies pakeisti.

               (14)

               Šioje direktyvoje nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 91/414/EEB I priedas iš dalies keičiamas pagal šios direktyvos priedą.
   2 straipsnis
   Sprendimo 2008/934/EB priedo eilutė apie chinmeraką išbraukiama.
   3 straipsnis
   Valstybės narės ne vėliau kaip 2011 m. spalio 31 d. priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą bei tų nuostatų ir šios direktyvos atitikties lentelę.
   Tas nuostatas jos taiko nuo 2011 m. lapkričio 1 d.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   4 straipsnis
   1.   Valstybės narės, vadovaudamosi Direktyva 91/414/EEB, jei reikia, iki 2011 m. lapkričio 1 d. iš dalies keičia arba panaikina galiojančias augalų apsaugos produktų, kurių sudėtyje yra veikliosios medžiagos chinmerako, registracijas.
   Iki tos dienos jos visų pirma tikrina, ar laikomasi tos direktyvos I priede nurodytų su chinmeraku susijusių sąlygų, išskyrus apibrėžtąsias tos veikliosios medžiagos įrašo B dalyje, ir ar registracijos turėtojas pagal tos direktyvos 13 straipsnyje išdėstytas sąlygas turi dokumentų rinkinį, atitinkantį tos direktyvos II priedo reikalavimus, arba gali juo naudotis.
   2.   Nukrypdamos nuo 1 dalies nuostatų, valstybės narės kiekvieną registruotą augalų apsaugos produktą, kurio sudėtyje chinmerakas yra vienintelė veiklioji medžiaga arba viena iš kelių veikliųjų medžiagų, kurios visos įtrauktos į Direktyvos 91/414/EEB I priedą ne vėliau kaip iki 2011 m. balandžio 30 d., iš naujo įvertina pagal Direktyvos 91/414/EEB VI priede nustatytus vienodus principus, vadovaudamosi tos direktyvos III priedo reikalavimus atitinkančiu dokumentų rinkiniu ir atsižvelgdamos į tos direktyvos I priedo įrašo, susijusio su chinmeraku, B dalį. Remdamosi tuo vertinimu, jos nustato, ar produktas atitinka Direktyvos 91/414/EEB 4 straipsnio 1 dalies b, c, d ir e punktuose nurodytas sąlygas.
   Tai nustačiusios valstybės narės:

               a)

               jei reikia, iš dalies keičia arba panaikina produkto, kurio sudėtyje chinmerakas yra vienintelė veiklioji medžiaga, registraciją ne vėliau kaip iki 2015 m. balandžio 30 d., arba

               b)

               jei reikia, iš dalies keičia arba panaikina produkto, kurio sudėtyje chinmerakas yra viena iš kelių veikliųjų medžiagų, registraciją iki 2015 m. balandžio 30 d. arba iki tokiam keitimui ar panaikinimui skirtos dienos, nustatytos atitinkama direktyva ar direktyvomis, kuriomis atitinkama medžiaga ar medžiagos buvo įtrauktos į Direktyvos 91/414/EEB I priedą, pasirinkdamos vėliausią datą.

         5 straipsnis
   Ši direktyva įsigalioja 2011 m. gegužės 1 d.
   6 straipsnis
   Ši direktyva skirta valstybėms narėms.

      Priimta Briuselyje 2010 m. lapkričio 6 d.

            Komisijos vardu

            Pirmininkas

         José Manuel BARROSO

      (1)  OL L 230, 1991 8 19, p. 1.

      (2)  OL L 55, 2000 2 29, p. 25.

      (3)  OL L 224, 2002 8 21, p. 23.

      (4)  OL L 333, 2008 12 11, p. 11.

      (5)  OL L 15, 2008 1 18, p. 5.

      (6)  Europos maisto saugos tarnyba. „Bendros peržiūros išvados dėl veikliosios medžiagos pesticido chinmerako keliamos rizikos vertinimo“ EMST leidinys (2010 m.); 8(3):1523. [68 p.]. doi:10.2903/j.efsa.2010.1523. Pateikta www.efsa.europa.eu

      (7)  OL L 366, 1992 12 15, p. 10.

      PRIEDAS
      Direktyvos 91/414/EEB I priedo lentelės pabaigoje įrašoma:

                     Nr.

                     Įprastas pavadinimas, identifikavimo numeriai

                     IUPAC pavadinimas

                     Grynumas (1)

                     Įsigalioja

                     Įrašymo termino pabaiga

                     Konkrečios nuostatos

                     „316

                     Chinmerakas
                     CAS Nr. 90717-03-6

                     CIPAC Nr. 563

                        7-chlor-3-metilchinolin-8-karboksirūgštis

                     ≥ 980 g/kg

                     2011 m. gegužės 1 d.

                     2021 m. balandžio 30 d.

                     A   DALIS
                     Galima leisti naudoti tik kaip herbicidą.
                     B   DALIS
                     Įgyvendinant VI priede numatytus vienodus principus, atsižvelgiama į chinmerako peržiūros ataskaitos, kurią Maisto grandinės ir gyvūnų sveikatos nuolatinis komitetas baigė rengti 2010 m. spalio 28 d., išvadas, ypač į jos I ir II priedėlius.
                     Atlikdamos šį bendrą vertinimą, valstybės narės turi ypatingą dėmesį skirti:

                                 —

                                 požeminio vandens apsaugai, kai veiklioji medžiaga naudojama regionuose, kuriems būdingas lengvai pažeidžiamas dirvožemis ir (arba) nepalankios klimato sąlygos;

                                 —

                                 chinmerako ir jo metabolitų liekanų sėjomainai auginamuose pasėliuose poveikiui vartotojams per maistą;

                                 —

                                 rizikai vandens organizmams ir ilgalaikei rizikai sliekams.

                           Prireikus, naudojimo sąlygose turėtų būti numatytos rizikos mažinimo priemonės.
                     Susijusios valstybės narės reikalauja, kad būtų pateikta informacijos apie:

                                 —

                                 galimą augalų metabolizmo poveikį chinolino žiedo suardymui;

                                 —

                                 liekanas sėjomainos būdu auginamose kultūrose ir ilgalaikę metabolito BH 518-5 keliamą riziką sliekams.

                           Jos užtikrina, kad pareiškėjas tokius patvirtinančius duomenis ir informaciją pateiktų Komisijai iki 2013 m. balandžio 30 d.“

         (1)  Išsamesnė informacija apie veikliosios medžiagos tapatumą ir specifikaciją pateikta peržiūros ataskaitoje.


title: 2010 m. kovo 18 d. Komisijos direktyva 2010/25/ES, kuria iš dalies keičiama Tarybos direktyva 91/414/EEB įtraukiant veikliąsias medžiagas penoksulamą, prokvinazidą ir spirodiklofeną (Tekstas svarbus EEE)

text:
19.3.2010

               LT

               Europos Sąjungos oficialusis leidinys

               L 69/11

         KOMISIJOS DIREKTYVA 2010/25/ES
   2010 m. kovo 18 d.
   kuria iš dalies keičiama Tarybos direktyva 91/414/EEB įtraukiant veikliąsias medžiagas penoksulamą, prokvinazidą ir spirodiklofeną
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką (1), ypač į jos 6 straipsnio 1 dalį,
   kadangi:

               (1)

               Pagal Direktyvos 91/414/EEB 6 straipsnio 2 dalį 2002 m. lapkričio 29 d. Italija gavo bendrovės Dow AgroSciences paraišką įtraukti veikliąją medžiagą penoksulamą į Direktyvos 91/414/EEB I priedą. Komisijos sprendimu 2004/131/EB (2) patvirtinta, kad pateikti visi reikalingi dokumentai ir juos galima laikyti iš esmės atitinkančiais Direktyvos 91/414/EEB II ir III prieduose išdėstytus duomenų ir informacijos reikalavimus.

               (2)

               Pagal Direktyvos 91/414/EEB 6 straipsnio 2 dalį 2004 m. sausio 9 d. Jungtinė Karalystė gavo bendrovės DuPont Ltd paraišką įtraukti veikliąją medžiagą prokvinazidą į Direktyvos 91/414/EEB I priedą. Komisijos sprendimu 2004/686/EB (3) patvirtinta, kad pateikti visi reikalingi dokumentai ir juos galima laikyti iš esmės atitinkančiais Direktyvos 91/414/EEB II ir III prieduose išdėstytus duomenų ir informacijos reikalavimus.

               (3)

               Pagal Direktyvos 91/414/EEB 6 straipsnio 2 dalį 2001 m. rugpjūčio 23 d. Nyderlandai gavo bendrovės Bayer CropScience paraišką įtraukti veikliąją medžiagą spirodiklofeną į Direktyvos 91/414/EEB I priedą. Komisijos sprendimu 2002/593/EB (4) patvirtinta, kad pateikti visi reikalingi dokumentai ir juos galima laikyti iš esmės atitinkančiais Direktyvos 91/414/EEB II ir III prieduose išdėstytus duomenų ir informacijos reikalavimus.

               (4)

               Šių veikliųjų medžiagų poveikis žmonių sveikatai ir aplinkai pareiškėjų siūlomais naudojimo atvejais buvo įvertintas pagal Direktyvos 91/414/EEB 6 straipsnio 2 ir 4 dalių nuostatas. Paskirtos valstybės narės ataskaitos rengėjos 2005 m. vasario 10 d. pateikė penoksulamo, 2006 m. kovo 14 d. – prokvinazido ir 2004 m. balandžio 21 d. – spirodiklofeno vertinimo ataskaitos projektus.

               (5)

               Vertinimo ataskaitas valstybės narės apsvarstė kartu su EMST darbo grupės vertinimo posėdyje ir 2009 m. rugpjūčio 31 d. pateikė Komisijai kaip EMST mokslines penoksulamo (5), 2009 m. spalio 13 d. (6) – prokvinazido ir 2009 m. liepos 27 d. (7) – spirodeklifeno ataskaitas. Šias ataskaitas ir vertinimo ataskaitų projektus valstybės narės ir Komisija apsvarstė Maisto grandinės ir gyvūnų sveikatos nuolatiniame komitete ir 2010 m. sausio 22 d. pateikė kaip Komisijos penoksulamo, prokvinazido ir spirodiklofeno peržiūros ataskaitas.

               (6)

               Atlikus įvairius tyrimus nustatyta, kad minėtų veikliųjų medžiagų turintys augalų apsaugos produktai gali būti laikomi iš esmės atitinkančiais reikalavimus, nustatytus Direktyvos 91/414/EEB 5 straipsnio 1 dalies a ir b punktuose ir 5 straipsnio 3 dalyje, visų pirma dėl naudojimo atvejų, kurie buvo ištirti ir išsamiai pateikti Komisijos peržiūros ataskaitoje. Todėl penoksulamą, porokvinazidą ir spirodiklofeną tikslinga įtraukti į tos direktyvos I priedą, siekiant užtikrinti, kad augalų apsaugos produktai, kurių sudėtyje yra šių veikliųjų medžiagų, visose valstybėse narėse būtų registruojami vadovaujantis tos direktyvos nuostatomis.

               (7)

               Nepažeidžiant šios išvados, reikėtų gauti daugiau informacijos tam tikrais konkrečiais klausimais. Direktyvos 91/414/EEB 6 straipsnio 1 dalyje nustatyta, kad medžiagos įtraukimas į I priedą gali priklausyti nuo tam tikrų sąlygų. Dėl penoksulamo tikslinga prašyti pranešėjų pateikti daugiau informacijos apie galimą pavojų už šia veikliąja medžiaga apdorotos teritorijos esantiems aukštesniesiems vandens augalams.

               (8)

               Nepažeidžiant Direktyvoje 91/414/EEB nustatytų reikalavimų, įtraukus veikliąją medžiagą į I priedą, valstybėms narėms turėtų būti suteiktas šešių mėnesių laikotarpis nuo tos medžiagos įtraukimo, per kurį jos persvarstytų galiojančias laikinas augalų apsaugos produktų, kurių sudėtyje yra penoksulamo, prokvinazido arba spirodiklofeno, registracijas, siekdamos įsitikinti, kad laikomasi Direktyvoje 91/414/EEB, ypač jos 13 straipsnyje, nustatytų reikalavimų ir atitinkamų I priede išdėstytų sąlygų. Valstybės narės turėtų pakeisti galiojančias laikinąsias registracijas nuolat galiojančiomis registracijomis, jas iš dalies keisti arba panaikinti pagal Direktyvos 91/414/EEB nuostatas. Nukrypstant nuo pirmiau minėto galutinio termino, reikėtų suteikti ilgesnį laikotarpį, per kurį pagal Direktyvoje 91/414/EEB nustatytus vienodus principus kiekvienu numatytu naudojimo atveju būtų pateikiami ir įvertinami visi III priede nurodyti kiekvieno augalų apsaugos produkto dokumentai.

               (9)

               Todėl tikslinga Direktyvą 91/414/EEB atitinkamai iš dalies pakeisti.

               (10)

               Šioje direktyvoje nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 91/414/EB I priedas iš dalies keičiamas pagal šios direktyvos priedą.
   2 straipsnis
   1.   Valstybės narės ne vėliau kaip iki 2011 m. sausio 31 d. priima ir skelbia įstatymus ir kitus teisės aktus, būtinus šiai direktyvai įgyvendinti. Jos nedelsdamos pateikia Komisijai tų nuostatų tekstą bei tų nuostatų ir šios direktyvos atitikties lentelę.
   Tas nuostatas valstybės narės taiko nuo 2011 m. vasario 1 d.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Valstybės narės nustato tokios nuorodos darymo tvarką.
   2.   Valstybės narės pateikia Komisijai šios direktyvos taikymo srityje priimtų pagrindinių nacionalinių teisės aktų nuostatų tekstus.
   3 straipsnis
   1.   Vadovaudamosi Direktyva 91/414/EEB, valstybės narės, jei būtina, iki 2011 m. sausio 31 d. iš dalies keičia arba panaikina galiojančias augalų apsaugos produktų, kurių sudėtyje yra veikliųjų medžiagų penoksulamo, prokvinazido arba spirodiklifeno, registracijas. Iki tos dienos jos pirmiausia tikrina, ar laikomasi tos direktyvos I priede nustatytų su penoksulamu, prokvinazidu ir spirodiklofenu susijusių reikalavimų, išskyrus nustatytuosius atitinkamos veikliosios medžiagos įrašo B dalyje, ir ar registracijos turėtojas turi visus dokumentus, atitinkančius tos direktyvos II priede nustatytus reikalavimus pagal tos direktyvos 13 straipsnio 2 dalyje išdėstytas sąlygas, arba gali jais naudotis.
   2.   Nukrypdamos nuo šio straipsnio 1 dalies nuostatų, valstybės narės ne vėliau kaip iki 2010 m. liepos 31 d. iš naujo įvertina kiekvieną registruotą augalų apsaugos produktą, kurio sudėtyje esanti veiklioji medžiaga penoksulamas, prokvinazidas, arba spirodiklofenas yra vienintelė veiklioji medžiaga arba viena iš kelių veikliųjų medžiagų, kurios visos buvo išvardytos Direktyvos 91/414/EEB I priede, laikydamosi Direktyvos 91/414/EEB VI priede nustatytų vienodų principų ir remdamosi dokumentais, atitinkančiais minėtosios direktyvos III priedo reikalavimus ir atsižvelgdamos į jos I priedo įrašo B dalį, susijusią su penoksulamu, prokvinaziduu arba spirodiklofenu. Remdamosi tuo vertinimu, jos nustato, ar produktas atitinka Direktyvos 91/414/EEB 4 straipsnio 1 dalies b, c, d ir e punktuose nustatytas sąlygas.
   Tai nustačiusios valstybės narės:

               a)

               jei būtina, iš dalies pakeičia arba panaikina produkto, kurio sudėtyje penoksulamas, prokvinazidas arba spirodiklofenas yra vienintelė veiklioji medžiaga, registraciją ne vėliau kaip 2012 m. sausio 31 d.; arba

               b)

               jei būtina, iš dalies pakeičia arba panaikina produkto, kurio sudėtyje penoksulamas, prokvinazidas arba spirodiklofenas yra viena iš kelių veikliųjų medžiagų, registraciją iki 2012 m. sausio 31 d. arba iki tokiam pakeitimui ar panaikinimui skirtos dienos, nustatytos atitinkama direktyva ar direktyvomis, kuriomis atitinkama medžiaga ar medžiagos buvo įtrauktos į Direktyvos 91/414/EEB I priedą, pasirinkdamos vėliausią datą.

         4 straipsnis
   Ši direktyva įsigalioja 2010 m. rugpjūčio 1 d.
   5 straipsnis
   Ši direktyva skirta valstybėms narėms.

      Priimta Briuselyje 2010 m. kovo 18 d.

            Komisijos vardu

            Pirmininkas

         José Manuel BARROSO

      (1)  OL L 230, 1991 8 19, p. 1.

      (2)  OL L 37, 2004 2 10, p. 34.

      (3)  OL L 313, 2004 10 12, p. 21.

      (4)  OL L 192, 2002 7 11, p. 60.

      (5)  EMST mokslinė ataskaita (2009 m.), 343, 1–90 p., „Veikliosios medžiagos pesticido penoksulamo keliamo pavojaus vertinimo tarpusavio peržiūros išvados“ (pateikta 2009 m. rugpjūčio 31 d.).

      (6)  EMST mokslinė ataskaita (2009 m.), 7(10):1350, 1–135 p., „Veikliosios medžiagos pesticido prokvinazido keliamo pavojaus vertinimo tarpusavio peržiūros išvados“ (pateikta 2009 m. spalio 13 d.).

      (7)  EMST mokslinė ataskaita (2009 m.), 339, 1–86 p., „Veikliosios medžiagos pesticido spirodiklofeno keliamo pavojaus vertinimo tarpusavio peržiūros išvados“ (pateikta 2009 m. liepos 27 d.).

      PRIEDAS
      Direktyvos 91/414//EEB I priedo lentelės pabaigoje įrašomos šios eilutės:

                     Nr.

                     Įprastas pavadinimas, identifikavimo numeriai

                     IUPAC pavadinimas

                     Grynumas (1)

                     Įsigaliojimas

                     Įrašymo termino pabaiga

                     Konkrečios nuostatos

                     „306

                     Penoksulamas
                     CAS Nr. 219714–96–2
                     CIPAC Nr. 758

                        3-(2,2-difluoroetoksi)-N-(5,8-dimetoksi[1,2,4]triazolo[1,5-c]pirimidino-2-yl)-α,α,α-trifluorotolueno-2-sulfamidas

                     > 980 g/kg
                     Priemaišos
                     Bis-CHYMP
                     2-chloro-4-[2-(2-chloro-5-metoksi-4-pirimidinilo)hidrazino]-5-metoksipirimidino kiekis techninėje medžiagoje turi neviršyti 0,1 g/kg

                     2010 m. rugpjūčio 1 d.

                     2020 m. liepos 31 d.

                     A   DALIS
                     Leidžiama naudoti tik kaip herbicidą.
                     B   DALIS
                     Įgyvendinant VI priede numatytus vienodus principus, atsižvelgiama į penoksulamo peržiūros ataskaitos išvadas, ypač į jos I ir II priedėlius, priimtus Maisto grandinės ir gyvūnų sveikatos nuolatiniame komitete 2010 m. sausio 22 d.
                     Atlikdamos šį bendrą vertinimą, valstybės narės privalo ypatingą dėmesį skirti:

                                 —

                                 vandens organizmų apsaugai,

                                 —

                                 metabolito BSCTA likučių sėjomainos būdu auginamose kultūrose poveikį vartotojams per maistą,

                                 —

                                 požeminio vandens apsaugą, jei veiklioji medžiaga yra naudojama vietovėse, kur dirvožemio ir (arba) klimato sąlygos yra lengvai pažeidžiamos.

                           Registracijos sąlygose, jei reikia, numatomos rizikos mažinimo priemonės.
                     Atitinkamos valstybės narės užtikrina, kad pranešėjai pateiktų Komisijai papildomos informacijos apie galimą pavojų už šia veikliąja medžiaga apdorotos teritorijos esantiems aukštesniesiems vandens augalams. Jos užtikrina, kad pranešėjas šią informaciją pateiktų Komisijai iki 2012 m. liepos 31 d.
                     Pagal 13 straipsnio 5 dalį valstybė narė pranešėja informuoja Komisiją apie komerciniais tikslais pagamintos techninės medžiagos specifikaciją.

                     307

                     Prokvinazidas
                     CAS Nr. 189278–12–4
                     CIPAC Nr. 764

                        6-jodo-2-propoksi-3-propilkvinazolino-4(3H)-onas

                     > 950 g/kg

                     2010 m. rugpjūčio 1 d.

                     2020 m. liepos 31 d.

                     A   DALIS
                     Leidžiama naudoti tik kaip fungicidą.
                     B   DALIS
                     Įgyvendinant VI priede numatytus vienodus principus, atsižvelgiama į prokvinazido peržiūros ataskaitos išvadas, ypač į jos I ir II priedėlius, priimtus Maisto grandinės ir gyvūnų sveikatos nuolatiniame komitete 2010 m. sausio 22 d.
                     Atlikdamos šį bendrą vertinimą, valstybės narės privalo ypatingą dėmesį skirti:

                                 —

                                 ilgalaikiam pavojui sliekais mintantiems paukščiams, kai veiklioji medžiaga naudojama vynuogynams apsaugoti,

                                 —

                                 pavojui vandens organizmams,

                                 —

                                 prokvinazido likučių gyvūniniuose produktuose ir sėjomainos būdu auginamose kultūrose poveikį vartotojams per maistą,

                                 —

                                 su medžiaga dirbančių asmenų saugai.

                           Registracijos sąlygose, jei reikia, numatomos rizikos mažinimo priemonės.
                     Pagal 13 straipsnio 5 dalį valstybė narė pranešėja informuoja Komisiją apie komerciniais tikslais pagamintos techninės medžiagos specifikaciją.

                     308

                     Spirodiklofenas
                     CAS Nr. 148477–71–8
                     CIPAC Nr. 737

                        3-(2,4-dichlorofenilo)-2-okso-1-oksaspiro[4,5]dek-3-en-4-il 2,2-dimetilbutiratas

                     > 965 g/kg
                     Priemaišos kiekis techninėje medžiagoje turi neviršyti:
                     3-(2,4-dichlorofenilo)-4-hidroksi-1-oksaspiro[4,5]dek-3-en-2-onas (BAJ-2740 enolis): ≤ 6 g/kg
                     N,N-dimetilacetamidas: ≤ 4 g/kg

                     2010 m. rugpjūčio 1 d.

                     2020 m. liepos 31 d.

                     A   DALIS
                     Leidžiama naudoti tik kaip akaricidą.
                     B   DALIS
                     Įgyvendinant VI priede numatytus vienodus principus, atsižvelgiama į spirodiklofeno peržiūros ataskaitos išvadas, ypač į jos I ir II priedėlius, priimtus Maisto grandinės ir gyvūnų sveikatos nuolatiniame komitete 2010 m. sausio 22 d.
                     Atlikdamos šį bendrą vertinimą, valstybės narės privalo ypatingą dėmesį skirti:

                                 —

                                 ilgalaikiam pavojui vandens organizmams,

                                 —

                                 su medžiaga dirbančių asmenų saugai,

                                 —

                                 pavojui bičių kiaušinėliams.

                           Registracijos sąlygose, jei reikia, numatomos rizikos mažinimo priemonės.“

         (1)  Kita informacija apie veikliųjų medžiagų tapatumą ar specifikaciją pateikta peržiūros ataskaitoje.


title: 1985 m. kovo 7 d. Tarybos Direktyva dėl azoto dioksidui nustatytų oro kokybės normų

text:
Svarbus teisinis pranešimas

|

31985L0203

Oficialusis leidinys L 087 , 27/03/1985 p. 0001 - 0007 specialusis leidimas ispanų kalba: skyrius 15 tomas 5 p. 0133  specialusis leidimas portugalų kalba skyrius 15 tomas 5 p. 0133  specialusis leidimas suomių kalba: skyrius 15 tomas 6 p. 0213  specialusis leidimas švedų kalba: skyrius 15 tomas 6 p. 0213

		Tarybos Direktyva1985 m. kovo 7 d.dėl azoto dioksidui nustatytų oro kokybės normų(85/203/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 100 ir 235 straipsnius,atsižvelgdama į Komisijos pasiūlymą [1],atsižvelgdama į Europos Parlamento nuomonę [2]atsižvelgdama į Ekonomikos ir socialinių reikalų komiteto nuomonę [3],kadangi 1973 m. [4], 1977 m. [5] ir 1982 m. [6] Europos Bendrijų aplinkosaugos veiklos programose numatoma, kad prioritetas turi būti teikiamas priemonėms, nukreiptoms prieš azoto dioksidą dėl jo toksiškumo ir atsižvelgiant į dabartinį žinių apie jo poveikį žmonių sveikatai ir aplinkai lygį;kadangi prieinama techninė ir mokslinė informacija, kuri leistų Tarybai apskritai nustatyti konkrečias normas aplinkai, yra nepakankama ir kadangi, nustačius ribines vertes, reikalingas žmonių sveikatai apsaugoti, bus taip pat apsaugoma ir aplinka;kadangi bet koks neatitikimas tarp jau taikomų arba dar rengiamų nuostatų dėl azoto dioksido kiekio ore įvairiose valstybėse narėse gali sudaryti nevienodas konkurencijos sąlygas, ir tai gali turėti tiesioginės įtakos bendros rinkos funkcionavimui; kadangi todėl turėtų būti suderinti šioje srityje teisės aktai, kaip nurodyta Sutarties 100 straipsnyje;kadangi viena pagrindinių Europos bendrijos užduočių yra plėtoti visoje Bendrijoje suderintą ekonominę veiklą bei rūpintis nepertraukiama tolygia plėtra, kuri neįsivaizduojama be kovos prieš taršą ir užterštumą bei gyvenimo kokybės gerinimo ir aplinkos apsaugos; kadangi Sutartyje nebuvo numatytos būtinos galios šioje srityje, privaloma remtis Sutarties 235 straipsniu;kadangi, ypač norint apsaugoti žmonių sveikatą ir aplinką, būtina nustatyti azoto dioksido ribinę vertę, kuri negali būti viršyta valstybių narių teritorijose tiksliai apibrėžtą laiko tarpą, ir kadangi ši vertė turėtų būti pagrįsta darbų, atliktų Pasaulinei sveikatos apsaugos organizacijai, metu gautais rezultatais, ypač atsižvelgiant į šiam teršalui nustatytą dozės/poveikio santykį;kadangi, nepaisant priemonių, kurių buvo imtasi, gali būti neįmanoma laikytis šios ribinės vertės tam tikrose zonose; kadangi valstybėms narėms dėl to gali būti laikinai leidžiama jos nesilaikyti su sąlyga, kad jos pateiks Komisijai laipsniško oro kokybės gerinimo tose zonose planus;kadangi tikimasi, kad Taryba netrukus išleis dar vieną teisės aktą, leidžiantį valstybėms narėms įvesti žymiai mažesnes ribines vertes motorinių transporto priemonių išmetamosioms dujoms;kadangi priemonės, kurių imamasi pagal šią direktyvą, turi būti ekonomiškai pagrįstos ir suderintos su tolygia plėtra;kadangi azoto dioksidas taip pat yra fotocheminių oksidatorių, kurie gali būti pavojingi žmonėms ir aplinkai, formavimosi pirmtakas, ir kadangi prevencinės priemonės gali padėti sumažinti jų susidarymą;kadangi būtina įkurti matavimo stotis ir kontroliuoti atitiktį ribinėms azoto dioksido vertėms ir kadangi pageidautina, kad šios stotys taip pat matuotų azoto oksidą, kuris yra tarpinis žingsnis susidarant azoto dioksidui;kadangi, atsižvelgiant į tai, kad valstybėse narėse yra naudojami skirtingi analizės metodai, būtina leisti, esant tam tikroms sąlygoms, taikyti kitokius analizės metodus nei direktyvoje nustatytas pamatinis metodas;kadangi prie ribinės vertės reikia numatyti orientacines vertes, kad būtų pagerinta žmonių sveikatos apsauga ir prisidedama prie ilgalaikės aplinkos apsaugos;kadangi vėlesni šioje direktyvoje nurodyto pamatinio metodo pakeitimai gali būti pageidautini atsižvelgiant į technikos ir mokslo pažangą šioje srityje; kadangi, norint palengvinti šios būtinos užduoties įvykdymą, turėtų būti nustatyta tvarka, pagal kurią sukuriamas glaudus bendradarbiavimas tarp valstybių narių ir Komisijos Mokslo ir technikos pažangos derinimo komitete,PRIĖMĖ ŠIĄ DIREKTYVĄ:1 straipsnis1. Šios direktyvos tikslas:- nustatyti azoto dioksido ribinę vertę ore (I priedas), ypač siekiant apsaugoti žmones nuo azoto dioksido poveikio aplinkoje,- nustatyti orientacines azoto dioksido vertes (II priedas) ore, siekiant pagerinti apsaugoti žmonių sveikatos apsaugą ir prisidėti prie ilgalaikės aplinkos apsaugos.2. Ši direktyva netaikoma tais atvejais, kai poveikis būna darbo vietoje arba pastatų vidujes2 straipsnisŠioje direktyvoje:- "ribinė vertė" – tai azoto dioksido koncentracija, kaip apibrėžta I priedo lentelėje, kuri negali būti viršyta visoje valstybių narių teritorijoje tiksliai apibrėžtą laikotarpį ir tolesniuose straipsniuose nurodytomis sąlygomis,- "orientacinės vertės" – tai II priede nurodytos azoto dioksido koncentracijos, nagrinėjamos visą apibrėžtą laikotarpį ir kurios ypač turi tarnauti kaip pamatiniai taškai sudarant konkrečias schemas valstybių narių nustatytose zonose.3 straipsnis1. Valstybės narės imasi būtinų priemonių užtikrindamos, kad nuo 1987 m. liepos 1 d. azoto dioksido koncentracija ore, matuojama kaip nurodyta III priede, neviršytų I priede nurodytų ribinių verčių.2. Tačiau jei tam tikromis aplinkybėmis, nepaisant taikytų priemonių, azoto dioksido koncentracijos ore tam tikrose zonose po 1987 m. liepos 1 d. tikriausiai viršys I priedo ribines vertes, konkrečios valstybės narės apie tai praneša Komisijai iki 1987 m. liepos 1 d.Jos nedelsdamos Komisijai nusiunčia oro kokybės laipsniško gerinimo šiose srityse planus. Šiuose planuose, parengtuose remiantis svarbia informacija apie šios taršos pobūdį, kilmę ir pokyčius, pirmiausia apibūdinamos priemonės, kurių buvo ar bus imtasi, bei tvarka, kurią įgyvendino konkreti valstybė narė arba kuri turi būti įgyvendinta. Šių priemonių ir įgyvendinimo tvarkos tikslas – kaip galima greičiau ir ne vėliau kaip iki 1994 m. sausio 1 d. tose zonose sumažinti azoto dioksido koncentraciją ore iki verčių, kurios neviršija I priede pateiktų ribinių verčių.4 straipsnis1. Zonose, kuriose konkreti valstybė narė laiko reikalinga apriboti numatomą taršos azoto dioksidu didėjimą ar užkirsti jam kelią, ypač dėl urbanistinės ar pramoninės plėtros, ji gali nustatyti vertes, žemesnes nei I priede nurodytos ribinės vertės.2. Zonose, kurioms konkrečios valstybės narės manymu turėtų būti skiriama speciali aplinkos apsauga, ji gali nustatyti vertes, kurios paprastai yra žemesnės nei II priede nurodytos orientacinės vertės.5 straipsnisValstybės narės gali bet kuriuo metu nustatyti griežtesnes vertes nei nustatytos šioje direktyvoje.6 straipsnisValstybės narės įsteigia matavimo stotis, skirtas teikti duomenis, reikalingus šios direktyvos taikymui pagal III priedo technines charakteristikas, ypač tose srityse, kur ribinės vertės yra viršijamos arba gali būti viršytos, bei 4 straipsnyje nurodytose zonose.Tokios stotys taip pat gali matuoti azoto oksido koncentracijas.7 straipsnis1. Nuo 1987 m. liepos 1 d. valstybės narės ne vėliau kaip per šešis mėnesius nuo metinio atskaitos laikotarpio pabaigos (gruodžio 31 d.) praneša Komisijai apie tuos atvejus, kai I priede nurodytos ribinės vertės buvo viršytos, bei apie užregistruotas koncentracijas.2. Valstybės narės ne vėliau kaip per vienerius metus nuo atskaitos laikotarpio pabaigos taip pat praneša Komisijai apie tokių įvykių priežastis bei nurodo priemones, kurių buvo imtasi joms išspręsti.3. Be to, valstybės narės praneša Komisijai, jai pareikalavus, apie:- išmatuotas koncentracijas,- nustatytas ribines vertes, terminus ir grafikus,- visas atitinkamas priemones, kurių jos ėmėsi,tose zonose, kurios nurodytos 4 straipsnio 1 ir 2 dalyse.Ši informacija taip pat turi būti prieinama visuomenei.8 straipsnisKomisija periodiškai skelbia trumpą ataskaitą apie šios direktyvos taikymą.9 straipsnisPriemonės, kurios taikomos pagal šią direktyvą, neturi sukelti žymaus oro kokybės pablogėjimo už miesto ribų esančiose zonose, kur taršos azoto dioksidu lygis direktyvos įgyvendinimo metu yra žemas, palyginti su I priede nustatyta ribine verte.10 straipsnisTaikydamos šią direktyvą valstybės narės naudoja:- arba pamatinį analizės metodą, nurodytą IV priede,- arba bet kurį kitą analizės metodą, kuris Komisijos nurodytas lygiaverčiu pamatiniam metodui.11 straipsnis1. Jeigu valstybė narė pasienyje su viena ar daugiau valstybių narių rengiasi nustatyti azoto dioksido koncentracijos vertes ore pagal 4 straipsnio 1 ir 2 dalis, prieš tai ji konsultuojasi su šiomis valstybėmis narėmis. Apie tai pranešama Komisijai ir ji gali dalyvauti tokiose konsultacijose.2. Jeigu I priede nurodytos ribinės vertės arba vertės, nurodytos 4 straipsnio 1 ir 2 dalyse, – su sąlyga, kad dėl pastarųjų verčių buvo konsultuotasi pagal šio straipsnio 1 dalį, – yra arba gali būti viršijamos dėl didelės taršos, atsiradusios arba galėjusios atsirasti kitoje valstybėje narėje, konkrečios valstybės narės konsultuojasi dėl priemonių padėčiai ištaisyti. Apie tai pranešama Komisijai ir ji gali dalyvauti tokiose konsultacijose.12 straipsnisPakeitimai, reikalingi IV priedo technines charakteristikas pritaikyti technikos pažangai priimami 14 straipsnyje numatyta tvarka. Šie pakeitimai jokiu būdu neturi keisti, tiesiogiai ar netiesiogiai, I priede nustatytų ribinių verčių.13 straipsnis1. 12 straipsniui vykdyti įsteigiamas šios direktyvos derinimo su mokslo ir technikos pažanga komitetas (toliau – komitetas); jį sudaro valstybių narių atstovai, pirmininkauja Komisijos atstovas.2. Komitetas priima savo darbo tvarkos taisykles.14 straipsnis1. Jeigu reikia laikytis šiame straipsnyje nustatytos tvarkos, klausimą komitetui svarstyti perduoda jo pirmininkas savo iniciatyva arba valstybės narės atstovo prašymu.2. Komisijos atstovas pateikia komitetui priemonių, kurių turi būti imtasi, projektą. Komitetas savo nuomonę dėl projekto pareiškia per laiką, kurį nustato pirmininkas atsižvelgdamas į klausimo skubumą. Sprendimai priimami 45 balsų dauguma, valstybių narių balsai paskirstomi taip, kaip nustatyta Sutarties 148 straipsnio 2 dalyje. Pirmininkas nebalsuoja.3. Komisija priima siūlomas priemones, jeigu jos atitinka komiteto nuomonę.Kai numatytos priemonės neatitinka komiteto nuomonės arba nuomonė nepareiškiama, Komisija nedelsdama pateikia Tarybai pasiūlymą dėl priemonių, kurių turi būti imtasi. Taryba sprendžia kvalifikuota balsų dauguma.Jeigu Taryba per tris mėnesius nuo tos dienos, kai klausimas buvo jai perduotas, nepriima jokio sprendimo, pasiūlytas priemones patvirtina Komisija.15 straipsnis1. Valstybės narės priima įstatymus ir kitus teisės aktus, kurie, įsigalioję ne vėliau kaip iki 1987 m. sausio 1 d., įgyvendina šią direktyvą. Apie tai jos nedelsdamos praneša Komisijai.2. Valstybės narės pateikia Komisijai šios direktyvos taikymo srityje priimtų nacionalinių įstatymų nuostatų tekstus.16 straipsnisŠi direktyva skirta valstybėms narėms.Priimta Briuselyje, 1985 m. kovo 7 d.Tarybos varduPirmininkasA. Biondi[1] OL C 258, 1983 9 27, p. 3.[2] OL C 337, 1984 12 17, p. 434.[3] OL C 206, 1984 8 6, p. 1.[4] OL C 112, 1973 12 20, p. 1.[5] OL C 139, 1977 6 13, p. 1.[6] OL C 46, 1983 2 17, p. 1.--------------------------------------------------I PRIEDASAZOTO DIOKSIDO RIBINĖ VERTĖ(Ribinė vertė išreiškiama μg/m3. Tūris turi būti standartizuojamas esant šioms temperatūros ir slėgio sąlygoms: 293o K ir 101,3 kPa).Atskaitos periodas | Azoto dioksido ribinė vertė |Metai | 200 |98-asis procentilis apskaičiuotas iš valandos ar trumpesnio nei valandos periodo vidutinių verčių, užregistruotų per metus |--------------------------------------------------II PRIEDASAZOTO DIOKSIDO ORIENTACINĖS VERTĖS(Ribinė vertė išreiškiama μg/m3. Tūris turi būti standartizuojamas esant šioms temperatūros ir slėgio sąlygoms: 293o K ir 101,3 kPa).Apskaitos periodas | Azoto dioksido orientacinės vertės |Metai | 50 |50-asis procentilis apskaičiuotas iš vidutinės vertės per valandą arba periodą, trumpesnį nei valanda, užregistruotą per metus |135 |98-asis procentilis apskaičiuotas iš vidutinės vertės per valandą arba periodą, trumpesnį nei valanda, užregistruotą per metus |Formulė, pateikta I priedo 2 išnašoje, turi būti naudojama apskaičiuojant šiuos procentilius, kai q vertė lygi 0,50–50-ajam procentiliui ir 0,98–98-ajam procentiliui.--------------------------------------------------III PRIEDASAZOTO DIOKSIDO KONCENTRACIJOS KONTROLIAVIMAS1. NO2 koncentracijos aplinkoje matavimo tikslas – kuo tiksliau nustatyti individualų pavojų, kai paveikiama ribines vertes viršijančiomis koncentracijomis; valstybės narės turėtų tinkamai parinkti matavimo vietas, kur įmanoma, iš tų vietovių, kur tas pavojus galėtų būti didžiausias.Reikia išnagrinėti du atskirus atvejus:1.1. zonos, kuriose vyrauja tarša iš motorinių transporto priemonių ir todėl yra arti kelių, kuriais vyksta intensyvus eismas;1.2. platesnės zonos, kuriose išmetami teršalai iš nuolatinių šaltinių taip pat smarkiai didina užterštumą.2. 1.1 punkte nurodytu atveju matavimo vietos turėtų būti parenkamos taip, kad:- būtų paimami tos zonos pagrindiniai ėminių tipai, kurie labiausiai paveikti teršalų iš motorinių transporto priemonių, ypač "kanjono" tipo gatvėse, kuriomis vyksta intensyvus eismas, ir pagrindinėse sankryžose,- jose būtų kiek įmanoma didesnė NO2 koncentracija, kaip nurodyta 1 dalyje.3. Stočių, kurios turi būti įrengtos zonose, apibūdintose 1.2 punkte, skaičius turėtų atspindėti:- užterštų zonų dydį,- netolygų taršos pasiskirstymą erdvėje.Parenkant vietoves negalima neįtraukti "kanjono" tipo gatvių ir pagrindinių sankryžų, kaip apibūdinta 2 dalyje, jeigu kyla pavojus, kad ribinės vertės gali būti viršijamos dėl stiprios taršos iš nuolatinių degimo šaltinių.4. Galutiniai prietaisų rodmenys turėtų būti apdorojami tokiu būdu, kad valandos vidurkis arba ne visos valandos vidurkis galėtų būti apskaičiuojamas pagal I priedo nuostatas. Kad būtų galima atlikti tikrinimus, duomenys turėtų būti saugomi ten, kur:- ribinė vertė nebuvo viršyta, kol neparengta kita Komisijos periodinė ataskaita, kaip numatyta 8 straipsnyje,- ribinė vertė buvo viršyta, kol nebuvo imtasi 3 straipsnyje nurodytų reikalaujamų priemonių.--------------------------------------------------IV PRIEDASPAMATINIS ANALIZĖS METODAS, NAUDOTINAS ŠIOJE DIREKTYVOJEPamatinis analizės metodas, naudotas azoto dioksidui nustatyti, – tai chemoliuminescencinis metodas, apibūdintas ISO standarte DIS 7996.Šių metodų variantai įvairiomis kalbomis, paskelbti ISO, bei visi kiti variantai, kuriuos patvirtino Komisija kaip juos atitinkančius, laikomi autentiškais.Naudojant matavimų metodus, turėtų būti atsižvelgta į šiuos reikalavimus:1. Ėminių ėmiklio galvutė turėtų būti ne mažiau kaip 0,5 m nuo pastato, kad būtų išvengta ekranavimo efekto.2. Ėminių ėmimo vamzdynas (vamzdžiai ir jungtys) turėtų būti pagamintas iš inertinių medžiagų (pvz., stiklo, PTFE, nerūdijančio plieno), kad jos nepakeistų NO2 koncentracijos.3. Ėminių ėmimo vamzdynas, esantis tarp ėminių ėmiklio galvutės ir prietaiso, turėtų būti kuo trumpesnis. Laikas, reikalingas dujų ėminiui pratekėti per ėminių ėmiklio vamzdyną, neturėtų viršyti 10 sekundžių.4. Ėminių ėmiklio galvutės įeinamoji anga turi būti apsaugota nuo lietaus ir vabzdžių. Jei naudojamas parengtinis filtras, jis turėtų būti parenkamas ir prižiūrimas (reguliarus valymas) taip, kad jo įtaka NO2 koncentracijai būtų kuo mažesnė.5. Būtina vengti kondensacijos ėminių ėmiklio vamzdyne.6. Ėminių ėmiklio vamzdynas turėtų būti reguliariai valomas atsižvelgiant į vietos sąlygas.7. Dujos išeinančios iš prietaiso ar iš kalibravimo sistemos neturėtų turėti įtakos ėminių ėmimui.8. Šalia esantys įrenginiai (oro kondicionierius ar duomenų perdavimo įranga) neturėtų turėti įtakos ėminių ėmimui prie ėminių ėmiklio galvutės.9. Turi būti imamasi visų būtinų saugos priemonių, kad būtų išvengta temperatūros pokyčių, kurie sukelia per didelį matavimo paklaidų procentą.10. Prietaisai turėtų būti reguliariai kalibruojami.11. Ėminių ėmiklio vamzdynas turi būti sandarus, o jo nuotėkio rodiklis turi būti reguliariai tikrinamas.--------------------------------------------------